Početak ponovljenog suđenja zagrebačkom poduzetniku Tomislavu Horvatinčiću zbog izazivanja pomorske nesreće u kojoj su sredinom kolovoza 2011. godine poginuli talijanski supružnici Francesco Salpietro i Marinela Patella Salpietro, zakazan je za ponedjeljak, 20. veljače

Potvrdila je to sutkinja Općinskog suda u Šibeniku Maja Šupe, koja ponovno sudi u tom predmetu.

Suđenje kreće ispočetka nakon što je Vijeće Županijskog suda u Zadru prihvatilo žalbe koje je na prvostupanjsku presudu šibenskoga Općinskog suda iz studenog 2015. godine uložilo Općinsko državno odvjetništvo u Šibeniku, ali i Horvatinčićeva obrana.

Nepravomoćnom presudom šibenskoga sudskog vijeća, kojim je predsjedavala sutkinja Šupe, zagrebački poduzetnik bio je osuđen uvjetno, na 20 mjeseci zatvora uz rok kušnje od tri godine.

Odlukom Županijskog suda u Zadru ta je presuda ukinuta, a predmet vraćen na ponovno suđenje prvostupanjskom sudu u Šibeniku, pod predsjedanjem iste sutkinje.

Rasprava je najavljena za ponedjeljak, 20. siječnja, u 9,30 sati. (Hina)

